रांची| रांची जिले की 144 सहियाओं ने आशा प्रमाणन (सर्टिफिकेशन) की परीक्षा दी। परीक्षा धुर्वा स्थित सरस्वती शिशु विद्या मंदिर में हुई। परीक्षा का आयोजन राष्ट्रीय मुक्त विद्यालय शिक्षण संस्थान (एनआईओएस) की ओर से किया गया था। परीक्षा में उत्तीर्ण होने के बाद ये सहियाएं गुणवत्ता की सेवाएंं प्रदान करने वाली स्वास्थ्य कार्यकर्ता की श्रेणी में आ जाएंगी और अपने -अपने क्षेत्र में शिशु मृत्यु-दर, मातृ मृत्यु-दर और कुल प्रजनन दर में स्थिरता लानेवाले कार्यक्रमों में सक्रिय भागीदारी निभाएंगी। मौके पर रांची सिविल सर्जन डाॅ. शिव शंकर हरिजन ने कहा कि परीक्षा पास करने के बाद सहियाओं के माध्यम से स्वास्थ्य की स्थिति में और सुधार होगा।